钦定古今图书集成/明伦汇编/官常典/第505卷 > 慕容德琛
## 钦定古今图书集成/明伦汇编/官常典/第505卷 > 慕容德琛

按《宋史》本传，“德琛以延钊荫，补供奉官，累迁内殿崇
班，知夔州。李顺之乱，贼酋张馀领众十万馀，舟千艘
来寇，与顺战龙山，斩首千馀级。又与白继赟击贼，斩
二万馀，悉焚其舟。贼剽开州，围云安，德琛往援之，又
斩百馀级。累诏褒谕。历西京作坊、左藏二副使。咸平
二年，转崇仪副使、荆湖北路钤辖。”蛮扰澧、鼎境上，德
琛战于北㲼，夺耕牛、铠甲，斩馘以归。徙峡路钤辖，未
至，复知夔州。景德中，领梧州刺史，复任峡路。再迁庄
宅使，又为并代钤辖、知宪州。天禧初，改右监门卫大
将军。